
 21.4.2011
 BG
 Официален вестник на Европейския съюз
 L 105/10
 РЕГЛАМЕНТ ЗА ИЗПЪЛНЕНИЕ (ЕС) No 400/2011 НА КОМИСИЯТА
 от 20 април 2011 година
 за определяне на възстановяванията при износ в сектора на млякото и млечните продукти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170, във връзка с член 4 от него,
 като има предвид, че:
 (1)
 Член 162, параграф 1 от Регламент (ЕО) No 1234/2007 предвижда, че разликата между цените на продуктите, посочени в част XVI от приложение I към горепосочения регламент, на световния пазар и на пазара на ЕС може да бъде покрита с възстановявания при износ.
 (2)
 Поради настоящата ситуация на пазара на мляко и млечни продукти следва да бъдат определени възстановявания при износ съгласно правилата и някои критерии, посочени в членове 162, 163, 164, 167 и 169 от Регламент (ЕО) No 1234/2007.
 (3)
 Член 164, параграф 1 от Регламент (ЕО) No 1234/2007 предвижда, че възстановяванията при износ могат да варират според местоназначението, особено когато това е необходимо поради състоянието на световния пазар, поради специфичните изисквания на някои пазари или поради задължения, произтичащи от споразумения, сключени в съответствие с член 300 от Договора.
 (4)
 Възстановявания следва да се предоставят само за продукти, които съответстват на изискванията на Регламент (ЕО) No 1187/2009 на Комисията от 27 ноември 2009 година за определяне на специалните подробни правила за прилагането на Регламент (ЕО) No 1234/2007 на Съвета по отношение на лицензиите за износ и възстановяванията при износ за мляко и млечни продукти (2).
 (5)
 Прилагаемите понастоящем възстановявания са определени от Регламент (ЕС) No 44/2011 Комисията (3). Тъй като следва да се определят нови възстановявания, настоящият регламент следва да бъде отменен.
 (6)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Продуктите, за които се предоставят възстановявания при износ по член 164 от Регламент (ЕО) No 1234/2007, и сумите на тези възстановявания са посочени в приложението към настоящия регламент при спазване на условията, предвидени в член 3 от Регламент (ЕО) No 1187/2009.
 Член 2
 Регламент (ЕС) No 44/2011 се отменя.
 Член 3
 Настоящият регламент влиза в сила на 21 април 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 20 април 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 318, 4.12.2009 г., стр. 1.
 (3) ОВ L 18, 21.1.2011 г., стр. 10.
 ПРИЛОЖЕНИЕ
 Възстановявания при износ в сектора на млякото и млечните продукти, приложими от 21 април 2011 година
 Код на продукта
 Местоназначение
 Мерна единица
 Размер на възстановяванията
 0401 30 31 9100
 L20
 EUR/100